Vyhodnotenie pripomienkového konania
k Správe o riešení možnosti odpojenia minimálnej mzdy ako referenčnej veličiny v príslušných právnych predpisoch

Spôsob pripomienkového konania:	bežný – 14 pracovných dní	
Zoznam oslovených subjektov:	Návrh zákona bol zaslaný 19. decembra 2007 podpredsedovi vlády Slovenskej republiky pre vedomostnú spoločnosť, európske záležitosti, ľudské práva a menšiny, všetkým ministerstvám, Úradu vlády SR, Štatistickému úradu SR, Úradu priemyselného vlastníctva SR, Generálnej prokuratúre SR, Konfederácii odborových zväzov Slovenskej republiky, Asociácii zamestnávateľských zväzov a združení Slovenskej republiky a Republikovej únii zamestnávateľov.  Termín ukončenia pripomienkového konania bol určený na 11. januára 2008.	
Počet oslovených subjektov:	21	
Zaslali do stanoveného termínu:	20	
Zaslali po termíne:	0	
Vôbec nezaslali:	1	
Subjekty, ktoré nemali pripomienky:	14	
Počet vznesených pripomienok/z toho zásadných:	9/6	
Počet akceptovaných:	8	
Počet neakceptovaných, z toho počet zásadných:
ktoré subjekty:	1/1
AZZZ SR, RÚZ	
Rozporové konanie:	13.2.2008 – rozpor odstránený	
Počet odstránených pripomienok:	1	
Počet neodstránených pripomienok:	0	

Rezort
	
Pripomienka	
Typ	
Vyh.	
Spôsob vyhodnotenia
	
Poznámka	
Ministerstvo hospodárstva SR	Odporúča zvážiť postoj príslušných ministerstiev voči nahradeniu minimálnej mzdy ako referenčnej veličiny pri určovaní  vymeriavacích základov, ktoré sú rozhodujúce v odvodovej zaťaženosti zamestnávateľov a ich zamestnancov tak, aby bol čo najkorektnejší voči postoju sociálnych partnerov, ktorí sú rozhodnutí o spomenutej  zmene referenčnej veličiny rokovať. Vychádzajúc zo správy poznamenávame, že zo 42 právnych predpisov, v ktorých dominuje ako referenčná veličina minimálna mzda, možno očakávať zmenu iba v 13 prípadoch (čiže iba        u 5,4 % právnych predpisov je možné úplne, respektíve čiastočne pristúpiť k náhrade spomenutej referenčnej veličiny inou). Zo spomenutých 13 zákonov, kde môže dôjsť ku zmene referenčnej veličiny, sa ani jeden netýka odvodovej zaťaženosti.     

Odporúča, aby sa v analyzovaní zákonov, ktoré sú v priamej nadväznosti na minimálnu mzdu ako referenčnej veličiny, prednostne kládol dôraz na zákony, ktoré ovplyvňujú odvodovú zaťaženosť v smere zastavenia jej zvyšovania. Takzvaným daňovým klinom (rozdiel medzi celkovými mzdovými nákladmi a čistou mzdou, ktorý je daný výškou daní z príjmov a odvodov)  sa Slovensko zaraďuje medzi krajiny OECD s najvyšším daňovým a odvodovým zaťažením.
	O

O	A

A		Činnosť II. PS bude aj naďalej pokračovať so zameraním na analýzu možnosti odpojenia minimálnej mzdy ako referenčnej veličiny v zákone č. 461/2003 Z. z. o sociálnom poistení v znení neskorších predpisov a v zákone č. 580/2004 Z. z. o zdravotnom poistení v znení neskorších predpisov v užšom zložení za účasti zástupcov MPSVR SR, MZ SR, MF SR, Sociálnej poisťovne, zdravotných poisťovní a sociálnych partnerov.	
Ministerstvo 
vnútra SR	V predloženej správe na 2. strane žiada vypustiť alebo upraviť tretí odsek, pretože v navrhovanom znení nie je jednoznačný a okrem iného z neho možno vyvodiť, že minimálna mzda sa má nahradiť vo všetkých 42 právnych predpisoch, čo však nezodpovedá záverom z rokovaní príslušnej pracovnej skupiny a zrejme ani zámeru predkladateľa. Navrhovaný text tiež nekorešponduje s predkladacou správou.

V uvedenej súvislosti je potrebné upresniť aj bod B. 1 návrhu uznesenia vlády, ktorý v navrhovanom znení umožňuje rôznu interpretáciu, a to i takú, že úpravy sa majú vykonať vo všetkých dotknutých právnych predpisoch, čo však nemožno akceptovať vo vzťahu k právnym predpisom v gescii ministerstva vnútra. Spresnenie predmetnej úlohy treba uskutočniť v súlade s predkladacou správou, citujem: „uložiť príslušným ministrom a predstaveným ostatných ústredných orgánov úlohu vypracovať návrhy na zmeny a doplnenia príslušných právnych predpisov v ich gescii v nadväznosti na nimi navrhnuté nahradenie minimálnej mzdy inou referenčnou veličinou“.
	Z

Z	A

A	

Upravené znenie úlohy B.1. v návrhu uznesenia vlády SR. Okrem toho bola k návrhu uzneseniu vlády SR doplnená príloha obsahujúca zoznam právnych predpisov, v ktorých sa minimálna mzda ako referenčná veličina nahradí inou referenčnou veličinou.		
Generálna prokuratúra SR	Žiada prepracovať návrh uznesenia vlády Slovenskej republiky. Generálny prokurátor Slovenskej republiky má postavenie vedúceho ústredného štátneho orgánu a nie vedúceho ústredného orgánu štátnej správy. Preto mu vláda SR nemôže ukladať povinnosti, ale môže mu odporúčať, aby niečo vykonal. V bode B. návrhu uznesenia je potrebné vypustiť slová „generálnemu prokurátorovi“ a za bod B. vložiť bod C. tohto znenia:
„C. odporúča
C.1. generálnemu prokurátorovi Slovenskej republiky zabezpečiť v nadväznosti na odpojenie minimálnej mzdy ako referenčnej veličiny zmeny a doplnenia zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov 
do 31. decembra 2008“.

Formuláciu úlohy v bode B.1. nepovažuje za správnu. Subjekty uvedené v bode B. návrhu uznesenia nemajú právomoc „vykonať zmeny a doplnenia v príslušných právnych predpisoch vo svojej pôsobnosti“ v plnom rozsahu. K zmene a doplneniu zákonov a nariadení vlády môžu iba zabezpečiť vypracovanie návrhov, ktoré by mali nadobudnúť účinnosť 31. decembra 2008, resp. 1. januára 2009. Znenie tejto úlohy treba prepracovať.
	Z

O	A

A	Doplnený bod C.1 do návrhu uznesenia vlády SR. 

Upravené znenie úlohy B.1. v návrhu uznesenia vlády SR. Okrem toho bola k návrhu uzneseniu vlády SR doplnená príloha obsahujúca zoznam právnych predpisov, v ktorých sa minimálna mzda ako referenčná veličina nahradí inou referenčnou veličinou.
.		
Konfederácia odborových zväzov SR	Žiada pozmeniť Správu v tom zmysle, že nie všetci sociálni partneri, ale len zástupcovia zamestnávateľov požadujú, aby minimálnym vymeriavacím základom na platenie poistného na sociálne a zdravotné poistenie nebola minimálna mzda. 

Požaduje, aby sa rokovaní pracovnej skupiny v užšom zložení pre účely odpojenia  minimálnej mzdy ako referenčnej hodnoty pre účely odvodov  zúčastňovali aj zástupcovia Sociálnej poisťovne a zdravotných poisťovní.
	Z

Z

	A

A	

	Činnosť II. PS bude aj naďalej pokračovať so zameraním na analýzu možnosti odpojenia minimálnej mzdy ako referenčnej veličiny v zákone č. 461/2003 Z. z. o sociálnom poistení v znení neskorších predpisov a v zákone č. 580/2004 Z. z. o zdravotnom poistení v znení neskorších predpisov v užšom zložení za účasti zástupcov MPSVR SR, MZ SR, MF SR, Sociálnej poisťovne, zdravotných poisťovní a sociálnych partnerov.
	
Republiková únia zamestnávateľov
Asociácia zamestnávateľských zväzov a združení SR	K predmetnej správe predložili spoločné stanovisko:

Zamestnávatelia zásadne nesúhlasia s predloženým materiálom, žiadajú stiahnutie materiálu a pokračovanie v rokovaniach, nakoľko zúčastnené rezorty doteraz nevyčerpali všetky možnosti, ktoré pri odpájaní minimálnej mzdy od právnych predpisov existujú. Požadujú predložiť skutočnú analýzu možností odpojenia a nie analýzu ochoty jednotlivých rezortov.

Z

N
	Dňa 13. 2. 2008 sa na MPSVR SR uskutočnilo rozporové konanie so zástupcami RÚZ a AZZZ SR, na ktoré boli prizvaní aj zástupcovia MV SR, MS SR a MK SR. Predmetom rozporového konania bola zásadná pripomienka k stanoviskám dotknutých rezortov, ktoré trvali na zachovaní minimálnej mzdy ako referenčnej veličiny v právnych predpisoch vo svojej gescii. Konkrétne išlo o 10 právnych predpisov v gescii MS SR, 3 právne predpisy v gescii MV SR a 2 právne predpisy v gescii MK SR. Rozpor s MK SR bol odstránený. Rozpor s MS SR v prípade 2 právnych predpisov a s MV SR v prípade 2 právnych predpisov trvá. 
Zástupcovia RÚZ a AZZZ SR odstupujú od zásadnej pripomienky a súhlasia s predložením správy na rokovanie HSR a vlády SR.